Маргарет Стэнли

Маргарет Стэнли, Дерби графинясы (; 1540 - 29 қыркүйек 1596) – туған кездегі есімі Маргарет Клиффорд ханым. Маргарет Камберлендтің екінші графы – Генрих Клиффордтың және Саффолктың бірінші герцогы, Мария Тюдордың қызы Элеонора Брэндонның жалғыз қыздары.

 Өмірбаяны 
Мария Тюдор патша VIII Генрихтың кіші қарындасы болды және оның ұрпақтары 1543 жылдың мұрагерлік туралы актта Англияның тағына патшаның балаларынан кейін негізгі үміткер ретінде аталып кеткен болатын. Элеонора ханымның, анасының 1547 жылғы қазасынан кейін Маргарет мұрагерлік жолында жетінші орынды иеленген.

1558 жылы I Елизаветаның басқаруының басында бүкіл тірі мұрагерлерден тек Фрэнсис Грей ханым, оның қыздары Катерина, Мария және Маргарет ханым қалған еді. Фрэнсис Грей 1559 жылы қайтыс болды. Катерина Грей 1568 жылы қаза тапты, оның ұлдарын некесіз туған балалар деп жарияланған болатын, себебі оның 1-ші Хертфорд графы, Эдуард Сеймурмен некесі жойылған. Ал 1578 жылы баласыз Мария Грей де олардың тағдырын қайталады. Сөйтіп Маргарет ханым таққа кезекте бірінші орынға тұрды, алайда ол Елизаветаның қазасынан бұрын о дүниеге аттанды.

Сондай-ақ 1552 жылы 1-ші Нортумберленд герцогы, Джон Дадли патша VI Эдуардтың көмегімен Маргаретті өзінің ұлына Гилфордпен атастыруды жоспарлаған, бірақ қыздың әкесі бұған қарсы болды. Бір жылдан кейін, 1553 жылы император V Карлдың елшісі Маргареттің күйеуі Нортумберлендтің ағасы, Эндрю Дадли болатының жариялады. Алайда биліктің басына І Мария Тюдор келгенде, Дадли патшайымның қаһарына ұшырады.

1555 жылы 7 ақпанда жаңа патшайымның келісімімен Маргарет Клиффорд ханым 4-ші Дерби графы, Генри Стэнлиге тұрмысқа шығады. Неке Уайтхоллда қиылды, салтанатта Мария және ІІ Испандық Филипп болды. 

1579 жылы Аларн герцогының Елизаветаға үйленуін талқылағаны үшін Маргарет тұтқынға алынған болатын. Ол бұл некеге қарсы болды, себебі бұл оның ағылшын тағының мұралануына үлкен қауып туғызды. Сол кезде оған қара сиқырдың көмегімен патшайымның қашан өлетінің болжады және оны уландырмақ болды деген айып тағылды. Билеуші монархтың өлімі жайында пікір өліммен жазаланатын мемлекеттік опасыздық айыбын тағу жеткілікті болған. Графиняны үйге қамап қойды. Ол Фрэнсис Уолсингемге хат жазып, өзінің кінәздігін нәлдеп және қара сиқыр үшін тағы бір айыпталған Уильям Рэндаллдың шын мәнісінде оның онымен тұрған дәрігері екенін айтқан. Кейінірек Рэндалл өлім жазасына кесілді. Графиняға қарсы айып тағылған жоқ, бірақ ол сарайдан шеттетілген болған. Маргарет Елизаветаға патшайымның қаһарың қиын өткізіп жатқаны туралы және кредиторлардың талабынан қалай зардап шеккені туралы бірнеше жолдау жіберген.

Маргарет Стэнли ханым 1596 жылы 29 қыркүйекте қайтыс болады. Оның мұрагерлік жолындағы орнын оның немересі Энн Стэнли ханым иеленеді. Бірақ оған немесе оның әпкелері Англия тағына отырған жоқ, себебі Елизаветаның мұрагері І Яков, Маргарита Тюдордың ұрпағы болды.

 Балалары 
Маргарет Клиффорд пен Генри Стэнлидің балалары: 
 Эдуард Стэнли. Жас кезінде қайтыс болды. 
 Фердинандо Стэнли, 5-ші Дерби графы (1559 — 16 сәуір1594)
 Уильям Стэнли, 6-й граф Дерби  (1561 — 29 қыркүйек 1642) 
 Фрэнсис Стэнли (1562).  Жас кезінде қайтыс болды. 
 Марта Стэнли ( 1565 — ?).

 Сілтеме 
 ↑ Эриксон, К. Елизавета I. — М.: АСТ, 2005. — стр. 244 — ISBN 5-17-016990-6
 ↑ David Loades. John Dudley, Duke of Northumberland 1504—1553. — Clarendon Press, 1996. — pp. 226, 238. — ISBN 0198201931
 ↑ Calendar State papers Spain 1553, vol. 11. — 1916. — p. 51
 ↑ Lady Margaret Clifford (ағылш.). thepeerage.com. Тексерілген 12 қараша 2010.  .
 ↑ Өту:1 2 Lawrence Manley. From Strange’s Men to Pembroke’s Men: 2 «Henry VI» and «The First Part of the Contention», Shakespeare Quarterly, vol. 54, No. 3, Autumn, 2003. — pp. 253–287